Twaalf huweliksvoornemens vir 2020Foto: Ian Schneider/Unsplash Jy wil fiks word, tien kilogram verloor, Machu Picchu sien en almal se verjaardae onthou. Jy wil ’n rooster vir jou kinders se skermtyd uitwerk, ’n behoorlike velsorgreeks begin gebruik en jou hare uiteindelik gitswart kleur. Jy wil die Bybel deurlees, homeopatiese medikasie op die proef stel en minstens een keer per maand teater toe gaan … die lys is eindeloos en voor 2 Januarie aanbreek, is jy reeds vuisvoos! Deur Annelize Steyn ’n Nuwejaarsvoorneme is ’n belofte wat jy aan jouself maak om ’n slegte gewoonte te verbreek, ’n goeie gewoonte te kweek of ’n emmerskoplysie af te merk. Die tradisie van Nuwejaarsvoornemens dateer terug na 153 v.C. – Januarie is vernoem na Janus, ’n mitiese Griekse god. Hy het twee gesigte gehad: een wat vorentoe kyk en een wat terugkyk. Dit het hom toegelaat om te kyk na die verlede, die hede en die toekoms. Op 31 Desember het die Romeine hul verbeel dat Janus terugkyk na die ou jaar en vorentoe na die nuwe jaar. Dit het ’n simboliese tyd geword om voornemens vir die nuwe jaar te maak en vyande te vergewe vir wat in die verlede gebeur het. In 2012 het Google ’n New Year’s Resolution Map geskep waar mense hul Nuwejaarsvoornemens kon lys en ook dadelik kon sien hoe ander hul voornemens hiertoe byvoeg. Ongelukkig hou slegs ongeveer 9,2% mense by hul voornemens. Maar dit beteken nie dat jy moet ophou om Nuwejaarsvoornemens te maak nie. Sielkundig simboliseer elke nuwe kalenderjaar ’n nuwe begin. Ons maak voornemens op die eerste dag van die Nuwejaar en dit gee ons ’n gevoel van optimisme – ’n skoon bladsy. Dit is ’n belofte om die jaar wat kom, beter vir onsself en ons geliefdes te maak. Die feit dat so baie mense voornemens maak – jaar ná jaar – selfs wanneer hulle dit nie deurvoer nie, gee hulle hoop en ’n sekere vlak van geloof in hul vermoë om verandering mee te bring. Natuurlik spring jy op 1 Januarie met vuur en vlam weg met die gedagte dat dit dié jaar anders sal wees. Maar in Februarie het jy die voornemens laat vaar. Dus, hoekom doen ons steeds die moeite om Nuwejaarsvoornemens te maak? Want ons wil steeds probéér om dit te laat realiseer. En dít is ’n goeie gedagte. Foto: Pineapple Supply Co./Unsplash Op sy webtuiste gee Glenn Miller, ’n mediese dokter, drie redes hiervoor: Daar is as’t ware navorsing wat toon dat om ’n Nuwejaarsvoorneme te maak, jou nader aan jou doelwitte kan bring. Een so ’n studie het bevind dat altesaam 46% individue wat voornemens gemaak het, suksesvol is, teenoor vier present wat ’n doelwit wou bereik, maar nie ’n Nuwejaarsvoorneme gemaak het nie. So, as jy ’n voorneme maak, is jy tien keer meer geneig om daardie veranderinge te maak as diegene wat wil verander, maar hulself nooit voorneem om dit te doen nie. Dus, wat is op jou agenda? Want ons wil jou motiveer om jou voornemens vanjaar ’n bietjie anders te benader. Hoe klink huweliksvoornemens vir jou? Foto: Chris Gilbert/Unsplash Natuurlik kan jy jou eie lys maak, maar hier is 12 huweliksvoornemens (een vir elke maand van die jaar) wat jy op 1 Januarie kan maak om jou huwelik in 2020 nóg beter te maak. Skryf jou voornemens neer, lees dit hardop vir jouself (of vir jou maat) en deel dit op sosiale media. Doen soveel jy kan om jou verantwoordbaar te maak en jou só ’n groter kans te gee om daarby te hou: Onthou ook om in 2020 meer gereeld in die slaapkamer te sweet, as jy weet wat ons hiérmee bedoel … Probeer minstens een keer ‘n maand om ‘n hele naweek lank in die bed te spandeer, of probeer ‘n nuwe posisie of venue. Skryf jou voornemens neer. Jy kan besluit of jy dit met jou maat wil deel of eerder vir jouself wil hou. Julle kan ook gesamentlike voornemens maak wat makliker is om te behou omdat julle mekaar kan motiveer. Hoe dit ook al sy, maak die voornemens en probeer daarby hou. Dit kan julle huwelik net in 2020 versterk! Voorspoedige Nuwejaar! Addisionele bronne: www.happywivesclub.com; www.marriage.com; www.yourtango.com